བོད་མིའི་སྒྲིག་འཛུགས་ཀྱི་སྲིད་སྐྱོང་བློ་བཟང་སེང་གེས་གསུང་དོན།རྒྱ་གར་གྱི་སྲིད་བློན་ཟུར་པ་སྐུ་ཞབས་ཨ་ཊལ་བྷི་ཧ་རི་ཝ་ཇེ་པ་ཡི་མཆོག་འདས་གྲོངས་སུ་གྱུར་བར་ངོས་རང་ཧ་ཅང་བློ་ཕམ་ཆེན་པོ་བྱུང་།དམ་པ་ཁོང་ནི་རྒྱ་གར་གྱི་ཆབ་སྲིད་མི་སྣའི་ཁོངས་ཡང་དག་པའི་དབུ་ཁྲིད་ཅིག་ཡིན་པ་མ་ཟད།དམ་པ་ཁོང་དེ་སྔ་རྒྱ་གར་གྱི་ཞེས་པའི་སྲིད་དོན་ཚོགས་པའི་ཐུགས་འགན་བཞེས་བཞིན་པའི་དུས་སྐབས་སུ།ཕྱི་ལོ་༡༩༥༩ལོར་བོད་ནང་ཟིང་འཁྲུག་ལངས་སྐབས།སྐབས་དེའི་རྒྱ་གར་གཞུང་ལ་འཛམ་གླིང་གི་ཡང་ཐོག་ཏུ་དཀའ་ངལ་དེ་འདྲ་འཕྲད་བཞིན་པའི་སྐབས་འདིར་ང་ཚོ་རྒྱ་གར་བ་ཚོས་ཁ་ཁུ་སིམ་མེར་མ་སྡོད་པར་རྒྱ་ནག་ལ་གདོང་ལེན་བྱེད་དགོས་པའི་ལམ་སྟོན་ཞུས་མྱོང་ཡོད་པ་སོགས་དབུ་ཁྲིད་ཁོང་ནི་བོད་དོན་ཐོག་གླེང་སློང་ཤུགས་ཆེན་པོ་གནང་མཁན་ཞིག་ཀྱང་ཡིན་ཞེས་གསུངས་འདུག